Visit Site
Recommended byColombia
ఈ చిత్రాన్ని తెలుగులోనూ ‘సర్కార్’ పేరిటే అనువాదం చేసి విడుదల చేస్తున్నారు. అశోక్ వల్లభనేని ఈ చిత్రాన్ని తెలుగు ప్రేక్షకులకు అందిస్తున్నారు. తెలుగు రాష్ట్రాల్లో సుమారు 750 థియేటర్లలో ‘సర్కార్’ సందడి చేయనుంది. ఇదిలా ఉంటే, ఈ సినిమా ఫస్ట్ రివ్యూ వచ్చేసింది. దుబాయ్‌లో ఉంటూ యూఏఈ సెన్సార్ బోర్డు సభ్యుడిగా చెప్పుకునే ఉమైర్ సంధు తెలుగు, తమిళ చిత్రాలకు తొలి రివ్యూను ఇస్తోన్న సంగతి తెలిసిందే. ఇటీవల ‘అరవింద సమేత’కు కూడా ఉమైర్ సంధు రివ్యూ ఇచ్చారు. ఇప్పుడు తాజాగా ‘సర్కార్’ సినిమా ఫస్ట్ రివ్యూను సోషల్ మీడియాలో ఉంచారు.
విజయ్ మాస్ హీరో ఇమేజ్‌కు తగ్గట్టుగానే అన్ని మసాలాలు ‘సర్కార్’లో ఉన్నాయని ఉమైర్ సంధు ట్వీట్ చేశారు. సోషల్ మెసేజ్, అదిరిపోయే మ్యూజిక్, మురుగుదాస్ దర్శకత్వ ప్రతిభ కలుపుకుని ‘సర్కార్’ కచ్చితంగా ప్రేక్షకులకు నచ్చుతుందని తెలిపారు. సినిమా మొదటి నుంచి చివరి వరకు మొత్తం విజయ్‌ షోనే అని.. ఫైట్లు, పటిష్టమైన కథ, డ్యాన్సులు, పంచ్ డైలాగులు విజయ్‌లోని మాస్ ఎఫెక్ట్‌ను చూపించాయన్నారు. అభిమానులకు ఏంకావాలో విజయ్ అవన్నీ ఇచ్చేశారని కొనియాడారు. ఈ దీపావళిని విజయ్ కొల్లగొట్టారని పేర్కొన్నారు. అంతేకాదు నాలుగు స్టార్లు వేసేశారు.
అన్ని అంశాలు కలగలిసిన ‘సర్కార్’ ఓ మంచి చిత్రమని ఉమైర్ సంధు మరో ట్వీట్‌లో పేర్కొన్నారు. ఎంగేజింగ్ మాస్ స్టోరీ, ఐ క్యాచింగ్ సినిమాటోగ్రఫీ, పవర్ ప్యాక్డ్ డైలాగులు, యాక్షన్ స్టంట్స్ ఇలా సినిమాలోని ప్రతి విషయం అద్భుతంగా ఉన్నాయని చెప్పారు. ఎ.ఆర్.మురుగదాస్, విజయ్‌లకు ‘తుపాకి’, ‘కత్తి’ తరవాత హ్యాట్రిక్ విజయం దక్కిందని అన్నారు. వాస్తవానికి ఉమైర్ సంధు అన్ని సినిమాలకు రివ్యూలు పాజిటివ్‌గానే ఇస్తుంటారు. గతంలో ఆయన 4 స్టార్లు ఇచ్చిన సినిమాల్లో కొన్ని బాక్సాఫీసు వద్ద బోల్తా కొట్టగా.. మరికొన్ని బ్లాక్ బస్టర్లుగా మిగిలాయి. మరి ‘సర్కార్’ ఏమవుతుందో చూడాలి.
First Review #Sarkar from UAE Censor Baord. Regardless of the excessive masala moments catering to #Vijay's Mass he… https://t.co/Dt8QDUCVCv
&mdash; Umair Sandhu (@sandhumerry) 1541336427000
From start to finish, #Sarkar is all about #Vijay. With plenty of fights, Engaging Story, Dances and punch dialogue… https://t.co/Ox7lbze989
&mdash; Umair Sandhu (@sandhumerry) 1541339105000
For those asking, #Sarkar is a Well Made film in all respects !! Engaging Mass Story, Eye Catching Cinematography,… https://t.co/nFJghxcH3M
&mdash; Umair Sandhu (@sandhumerry) 1541342131000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.